open-index/open-wikipedia-markdown huggingface dataset:
Timothy Garton Ash

**Timothy Garton Ash** (født 12. juli 1955 i London) er en britisk historiker og forfatter. Hans hovedområde som forsker er Europas historie etter 1945. Timothy Garten Ash ble i 2017 tildelt Karlsprisen.   

## Liv og virke
Timothy Garton Ash studerte i Oxford, ved Freie Universität i det daværende Vest-Berlin og ved Humbolt-universitetet i Øst-Berlin. Han ble i 1990 professor i europeiske studier ved University of Oxford, direktør ved European Studies Centre ved St. Antony's College, Oxford, og «Senior Fellow» ved Hoover Institution, Stanford University.

Ash bidrar regelmessig i *[[The New York Review of Books]]*, og skriver en spalte i den britiske avisen *[[The Guardian]]* en gang i uken. Han bidrar også til *[[The New York Times]]*, *[[The Washington Post]]*, *[[Prospect Magazine]]* og *[[The Wall Street Journal]]*. Det er også blitt trykt kronikker av Ash i *[[Dagbladet]]*. Han har skrevet bøker innen samtidshistorie &ndash; de omhandler Europa i de siste tiårene.

### Karlsprisen
Stiftelsen Karlsprisen vedtok 22. januar 2017 å tildele Ash Karlsprisen for dette året. Juryen la blant annet til grunn at Ash regner Storbritannia for å tilhøre det europeiske verdifellesskap, og anser at han har gitt verdifulle bidrag til Europas selvforståelse. Han argumenterte mot brexit, og beklaget utfallet av avstemningen. Juryen påpekte videre at han fortsatt viste vilje til å arbeide for en tett forbindelse mellom Storbritannia og EU.

## Referanser


## Litteratur
* *Und Willst Du Nicht Mein Bruder Sein...Die DDR Heute* (Rowohlt, 1981) ISBN 3-499-33015-6
* *The Polish Revolution: Solidarity, 1980–82* (Scribner, 1984) ISBN 0-684-18114-2
* *The Uses of Adversity: Essays on the Fate of Central Europe* (Random House, 1989) ISBN 0-394-57573-3
* *The Magic Lantern: The Revolution of 1989  Witnessed in Warsaw, Budapest, Berlin, and Prague* (Random House, 1990) ISBN 0-394-58884-3
* *In Europe's Name: Germany and the Divided Continent* (Random House, 1993) ISBN 0-394-55711-5
* *The File: A Personal History* (Random House, 1997) ISBN 0-679-45574-4
* *History of the Present: Essays, Sketches, and Dispatches from Europe in the 1990s* (Allen Lane, 1999) ISBN 0-7139-9323-5
* *Free World: America, Europe, and the Surprising Future of the West* (Random House, 2004) ISBN 1-4000-6219-5
* *Facts are Subversive: Political Writing from a Decade Without a Name* (Atlantic Books, 2009) ISBN 978-1-84887-089-5

## Eksterne lenker
* 

* Kronikk av Ash i Dagbladet i forbindelse med Wikipedias 10-årsjubileum.
Norsk kjempevise

«**Norsk kjempevise**» er et skillingstrykk med undertittelen «De norske gutter». Alf Prøysen presenterte den i sin visespalte i «Magasinet for alle» årgang 1957. Melodien skal være «Den norske sjømann».

## Teksten

**1.**De norske gutter er det ikke godt å komme nær,
der finnes ei det land som nordmenn tukte kan.
I ski og skøyteløp når svensken inn til ovnen krøp
da sto den nordmann bold som herdet jern og stål.

**2.**Hurra for Norbech som på ryggen lagde hver som kom,
får han sitt nakketak han farer ei med mag,
han er jo alles skrekk ja selv den store danske Bech,
tør ei ham komme nær, nei Nor-bæk er for svær.

**3.**En tysker rund og tykk som veide mange hundre pund
vår Norbech ville ta med skam han måtte dra.
Og Norbechs kjempery gikk over sjø og land og by
det gikk i syd og nord over den halve jord.

**4.**Da kom det store skrog, en lange svenske Aksel Krook
han troet seg så sterk, men han fikk nakkeverk.
Et sådant nakketak man aldri så før denne dag
og svensken så med sorg fra gamle Gøteborg.

**5.**Hvo minnes ei den dag, da Norbechs aller største slag
på Bygdø bane sto, da fløt det neseblod.
Du blør min gutt, ja visst, det er det norske takk for sist
nå kan du reise hjem min hilsen bringe frem.

**6.**Nei norske gutter er det ikke godt å komme nær,
i alt som krever blod, som krever kraft og mot.
Thi birkebeiners marv, fra gammel tid har de i arv
ennu skal over jord gå vikingtog fra nord.


## Kilder
*De gamle visene 4 med Alf Prøysen, Forlaget For Alle, Oslo 1975
Det forenede Venstre

**Det forenede Venstre** var et politisk parti i Danmark, dannet i 1870 av flere av Folketingets opposisjonsgrupper til den kongevalgte regjeringen. Det moderne partiet Venstre regner sin historie tilbake til denne partidannelsen.

Partiet ble opprettet ved sammenslutningen av folketingsgruppene «Det folkelige Venstre» og «Det nationale Venstre». De få venstresympatisørene i Landstinget stod utenfor. Mellempartiet deltok også i samtalene, men ble stående for seg og smuldret opp.

Det forenede Venstre var tallmessig dominert av bønder, men de få akademikerne fikk stor innflytelse. Juristen Balthazar Christensen ble partileder og avskar dermed J.A. Hansen, som ellers var partiets mest markante politiker.

Det forenede Venstre ble i midten av 1870-årene splittet mellom Moderate Venstre, som ville forhandle med Regjeringen Estrup, og mer radikale venstregrupper, som kalte seg «Folketingets Venstre».

## Referanser
Vise om gullgraving

«***Vise om gullgraving***» er et skillingstrykk som Alf Prøysen fikk tilsendt til sin visespalte i «Magasinet for alle» på 1950-tallet. Innsenderen forteller: «*Sender her en gammel vise som min far, John H. Øverkil, skrev i 1873. Visen ble meget populær, og er trykket i Trondheim samme år, og ble sunget overalt i Trøndelag. Opptakten til at denne visa ble laget er: I 1865 reiste fra Stjørdalen fire unge karer til California og New Zealand på gullgraving, og var borte i åtte år. Da de kom hjem kjøpte de seg hest og fikk låne en karjol, og kjørte som storkarer rundt i bygda, som gjester i bryllup og lignende, hvor de ble hedersgjester overalt. Men sant å si, så hadde de ikke så mye gull som mange mente, det ble nok mest med stasen. Visen ble sunget første gang i et storbryllup i Flornes 1873, hvor disse gullets tre riddere var med og var hedersgjester.*»

## Teksten

**1.**Gullets røde glans fikk sin pris for lenge siden,
her til lands var det kjent langt opp i tiden.
Det er veien til all slags makt og ære,
vei til kvinnens smil, samt til meget meget mere.
Vei til jomfrubryst, pikekyss og meget annet
vei til livets lyst til Paradisets kyst.
*Ref: Hurra, hurra, hurra!*

**2.**Kalifornia, i det fjerne fjerne vesten,
som et gulland ja, lignes kan ved himlen nesten.
Mangen ungersvend som i hjemmet ble foraktet
kom derfra igjen hadde lykken plent forpaktet.
Vant ved røden gull som han bar i lommen, lommen
seg en pike huld der var av penger full.

**3.**Men Ny Zeeland er visst denne visen, visen
alle og enhver må vel gje det prisen, prisen.
Yndigt er det land som en paradisets have
der er gull som sand for enhver som gidder grave.
Der er Pli at få dette fine fine vesen
som kan lykken nå og ingen imotstå.

**4.**Fra det paradis hvorom her er tale, tale
kom en klok fornys Krus på bryggen fikk de alle.
Kjeden var av gull rakk fra halsen og til foten,
lommen den var full hvo det hatten efter moten.
Jo da fikk man se hva det er å ligge hjemme
straks løp pikene fra hver sin kjæreste.

**5.**I hvert gjestebud sitter de som hedersgjester,
ut i sine skrud blåe jakker, hvite vester,
alle æres de høyere enn selve presten
pikene, pikene kappes, slåes dem om nesten
men vi stakkars må vi som før var nokså gode
smukt tilbake stå ja bort med skammen gå.

**6.**Vil man bli forært nu for tiden kyss av pike,
må man have vært i Ny Zeeland sant at sige,
pikens fader ei vokter da de små podinder
siger sjelden nei gullets svorne ridder hindres,
allting går så smurt mammas rynker bliver glatte
man blir ei belurt ei heller efterspurt.

**7.**Derfor gutter jeg råder eder til at reise,
jeg vil og i vei vi må kunne lære kneise.
Vi skal grave gull lære Pli i Zeelands landet,
få personen full ut av penger, pral og annet,
kommer hjem vi hei, har vi femti end på baken
se det skader ei man siger ikke nei.


## Kilder
*De gamle visene 4 med Alf Prøysen, Forlaget For Alle, Oslo 1975
Kashmir og Jammu (vasallstat)

**Kashmir og Jammu**, også kjent som staten **Jammu og Kashmir**, var en vasallstat som eksisterte fra 1846 til 1947 i det britiske imperiet i India, og som ble styrt av en maharaja. Staten ble etablert i 1846, etter at Det britiske ostindiske kompani hadde beseiret sikhene i den første anglo-sikh-krigen og annektert Kashmir-dalen, og umiddelbart solgt området til dogra-herskeren av Jammu ved freden i Amritsar.

Ifølge fredserklæringen lå Kashmir-dalen «øst for elven Indus og vest for elven Ravi», og den dekket en flate på 210&nbsp;000 km². Senere ble områdene Ladakh, Baltistan og Gilgit inkludert i staten.  

Ved delingen av India var herskeren av staten, som var en region med muslimsk majoritet, i tvil om han skulle slutte seg til Pakistan, med sin muslimske majoritet, eller India med sin hindu-majoritet, eller forbli uavhengig. Etter den første indisk-pakistanske krig ble området som utgjorde vasallstaten et omstridt område mellom India og Pakistan. Uenighetene rundt delingen av Kashmir er bakgrunn for det anstrengte forholdet mellom India og Pakistan den dag i dag.

## Se også
*Det kongelige hoffet i Jammu og Kashmir
*Azad Kashmir
*Jammu og Kashmir
*Kashmir-konflikten
*Kashmir

## Referanser


## Eksterne lenker
* Kashmir-herskere med sine respektive mynter
* Jammu-herskere med sine respektive mynter
Dennis O’Neil

**Dennis «Denny» O'Neil** (født 3. mai 1939, død 11. juni 2020) var en amerikansk tegneserieforfatter og -redaktør. Han er kjent for sitt arbeid for DC på 1960- og 70-tallet på *[[Batman]]* og *[[Green Lantern]]/[[Green Arrow]]* sammen med tegneren Neal Adams og *[[The Shadow]]* med blant andre Mike Kaluta. 

Han skrev også for *[[Justice League of America]]* (med Dick Dillin) og *[[Wonder Woman]]* (med Mike Sekowsky). I første halvdel av 1980-årene arbeidet O'Neil for Marvel Comics, der han skrev for serier som *[[Iron Man (superhelt)|Iron Man]]*, *[[Spider-Man]]* og *[[Daredevil]]* i tillegg til å jobbe som redaktør. Han skrev også en serie med Steve Ditkos gamle helt *[[The Question]]* for DC. På 1990-tallet jobbet O'Neil hovedsakelig som redaktør for DCs Batman-titler.

O'Neil behandlet ofte politiske og sosiale problemstillinger i sine historier, som tidvis har en viss venstrepolitisk/liberal tendens.

## Referanser


## Eksterne lenker
* 
* 
*  Podcast-intervju fra oktober 2005, Comic Geek Speak
*  Dennis O'Neil år for år
*  Talent Pools biografi
Naturkraft

**Naturkraft** er et aksjeselskap eiet 50% av Equinor ASA og 50% av Statkraft SF. Selskapet ble opprettet i 1994, og driver i dag et gasskraftverk på Kårstø i Rogaland. Selskapet ble stiftet av Norsk Hydro AS, Statoil ASA og Statkraft SF for å etablere Norges første gasskraftverk. 

Selskapets første administrerende direktør var Auke Lont, som kom fra Statoil (i dag administrerende direktør i Statnett SF). Under Lonts ledelse ble selskapet bygget opp til en organisasjon bestående av 35-40 ansatte. Selskapet fikk i 1996 konsesjon etter energiloven til å bygge to gasskraftverk med en installert effekt på 350 MW hver; ett på Kårstø og ett på Kollsnes. 

Da Statens forurensningstilsyn (SFT) ga selskapet utslippstillatelser for disse to kraftverkene, ble det imidlertid ikke gitt tillatelse til å slippe ut mer enn 10% av det forventede CO2-utslipp. Da teknologi for rensing av CO2-utslipp fra gasskraftverk ikke var – og ennå ikke er – tilgjengelig, innebar dette kravet at selskapet ikke kunne utnytte de to konsesjonene. Såvel konsesjonene som utslippstillatelsene ble påklaget til henholdsvis Olje- og energidepartementet og Miljøverndepartementet av miljøvernorganisasjonene, med Bellona og Natur og Ungdom i spissen. Selskapet på sin side klaget SFTs vedtak inn for Miljøverndepartementet. Ingen av klagene førte imidlertid frem; NVEs vedtak om  tildeling av konsesjoner for bygging og drift av de to gasskraftverkene ble stadfestet av Olje- og energidepartementet, og SFTs vedtak ble med mindre endringer stadfestet av Miljøverndepartementet.
Take a Chance on Me

**«Take a Chance on Me»** er en sang som ble utgitt av den svenske popgruppen ABBA 12. desember 1977 på deres femte album, *[[The Album]]*. Det var andre singel som ble utgitt fra albumet, og sangen er også inkludert på diverse ABBA samlealbum, eksempelvis **. B-siden har sangen «I Wonder (Departure)».

Agnetha Fältskog og Anni-Frid Lyngstad synger sammen, mens Fältskog tar enkelte høye soprantonene alene. Hun tar også av seg de lavmælte og «That's all I ask of you honey» og «Come on, give me a break, will you?» alene. De gangene ABBA framførte «Take a Chance on Me»" på TV-opptredener, var en av Fältskogs oppgaver å se med forføreriske øyne inn i TV-kamera når hun mimet (eventuelt sang etter playback) disse to setningene.

Björn Ulvaeus og Benny Andersson synger «take-a-chance-take-a-ch-a-chance-chance» rytmen med sporadiske kor-sekvenser som eksempelvis «aaa-aaah» og «gonna get you».

Arbeidstittelen på «Take a Chance on Me» var «Billy Boy». Sangen ble både skrevet og innspilt i 1977. Sangens rytme («take-a-chance-take-a-chance-take-a-ch-a-chance-chance») stammet fra joggeturene til Ulvaeus der han hadde det med å puste «tch-a-ch» mens han løp.

En versjon fra en konsert i 1979 ble først utgitt som B-side til «I Have a Dream» i desember 1979. Versjonen går litt kjappere enn studioutgaven. En av damene sier «Thank you – you are fantastic» før sangen starter opp. Den ble også utgitt som bonusspor på 30-års utgaven av *The Album*. Samme versjon (uten «Thank you – you are fantastic») ble sluppet på *[[ABBA Live]]* i 1986.

## Coverversjoner
Erasure hadde en coverversjon av sangen på deres *Abba-esque* EP fra 1992, og A-Teens hadde sangen på debutalbumet *[[The ABBA Generation]]*. Andre versjon er blitt innspilt av blant andre Alvin and the Chipmunks, Abbacadabra, Euphorica, Pamela McNeill, The Black Sweden, Brighouse and Rastrick Brass Band og Nils Landgren.

## Listeplasseringer

## Referanser
Ladder 49

***Ladder 49*** er en amerikansk film fra 2004, om den heroiske innsatsen til brannmannen Jack Morrison fra Baltimore, som en fanget inne i en lagerbygning og hans historie før han kom dit.

Filmen er en feiring av brannmenn og deres yrke, og livet som følger med. Filmen ble regissert av Jay Russell.

## Handling
Brannmann Jack Morrison (spilt av Joaquin Phoenix) som redder en manns liv i en massiv brann i en 20 etasjer høy bygning i Baltimore, Maryland. Imidlertid faller Jack gjennom flere etasjer, og skader beinet alvorlig. Historien følger deretter innsatsen til de andre brannmennene fra enheten hans, Ladder Company 49, ledet av nestleder Mike Kennedy (spilt av John Travolta) Jacks mentor, i håp om å redde ham i tide.

Ispedd den nåværende redningsinnsatsen, er det også en rekke tilbakeblikk som viser hvordan Jack ble med i brannvesenet, hans aller første møte (ved et supermarked) med kvinnen som til slutt skulle bli hans kone (spilt av Jacinda Barrett) forholdet til barna hans, samt livet hans som brannmann, og forholdet til hans kollegaer.

## Rolleliste
* Joaquin Phoenix som brannmann Jack Morrison, Ladder 49
* John Travolta as nestleder (tidligere kaptein) Mike Kennedy, Engine 33
* Robert Patrick som brannmann Leonard "Lenny" Richter, Ladder 49
* Jacinda Barrett som Linda Morrison
* Morris Chestnut som brannmann Tommy Drake, Ladder 49
* Balthazar Getty som brannmann Ray Gauquin, Ladder 49
* Billy Burke som brannmann Dennis Gauquin, Ladder 49
* Tim Guinee as kaptein Tony Corrigan, Engine 33
* Kevin Chapman som Lt. Frank McKinney, Ladder 49
* Jay Hernandez som brannmann Keith Perez, Ladder 49
* Kevin Daniels som brannmannsingeniør Don Miller
* Steve Maye som brannmann Pete Lamb
* Robert Logan Lewis som brannmann Ed Reilly
* Spencer Berglund som Nicky Morrison
* Brooke Hamlin som Katie Morrison
* Sam Stockdale som seg selv
* Paul Novak, Jr. as the Dispatcher

## Priser
Filmen har fått priser som :Teen Choice Awards og BMI Film Music Award.

## Referanser


## Eksterne lenker
*
Backslick

**Backslick**, **slickhair** eller **glatt bakoversleik** er en bakoverkjemmet, noe lengre frisyre som først og fremst bæres av gutter og menn. Frisyren kan skapes ved hjelp av for eksempel hårgelé, brylkrem, voks eller lignende. For å skape frisyren brukes en kam som dras gjennom håret. Frisyren forbindes gjerne i populærkulturen med sosser og stekare (rik, svensk overklasseungdom).

## Se også
* Pompadur

## Referanser
Elton John’s Greatest Hits Volume II

***Elton John's Greatest Hits Volume II*** er et samlealbum av den britiske sangeren Elton John, utgitt i 1977. Den originale amerikanske versjonen har en sang fra 1971 og to sanger fra 1974 som ikke var på *[[Elton John's Greatest Hits]]*. Det har også flere sanger fra 1975 og to fra 1976.

## Albuminformasjon
Det finnes flere versjoner av albumet. Det ble opprinnelig utgitt to versjoner, en i USA og Canada og en annen for Storbritannia og resten av verden, begge lansert i 1977. Den britiske versjonen, utgitt på DJM Records, inneholdt «Bennie and the Jets» fra albumet *[[Goodbye Yellow Brick Road]]*, som i forkant hadde blitt utgitt på singel i Elton Johns hjemland. I Nord-Amerika, der albumet ble utgitt av MCA Records, hadde denne sangen allerede dukket opp på det første samlealbumet *Elton John's Greatest Hits* fra 1974. Den ble erstattet med «Levon», en enda eldre sang fra albumet *[[Madman Across the Water]]*, utgitt i 1971.

Albumet inneholdt også to sanger som senere skulle bli erstattet, «Sorry Seems to Be the Hardest Word» og «Don't Go Breaking My Heart», begge fra 1976. Dette var de nyeste sangene på samlingen.

Alle versjonene inneholder «The Bitch Is Back», «Someone Saved My Life Tonight», «Philadelphia Freedom», «Island Girl», «Grow Some Funk of Your Own» og coverversjoner av «Lucy in the Sky with Diamonds» og «Pinball Wizard».

## Sporliste
#«The Bitch Is Back» – 3:42
#«Lucy in the Sky with Diamonds» – 5:57
#«Sorry Seems to Be the Hardest Word» – 3:47
#«Don't Go Breaking My Heart» – 4:35
#«Someone Saved My Life Tonight» – 6:45
#«Philadelphia Freedom» – 5:20
#«Island Girl» – 3:42
#«Grow Some Funk of Your Own» – 4:16
#«Bennie and the Jets» – 5:10
#«Pinball Wizard» – 5:12

## Eksterne lenker
*
John Ostrander

**John Ostrander** (født 20. april 1949) er en amerikansk tegneserieforfatter. Han er mest kjent for science fiction-serien *Grimjack*, som han skapte sammen med tegneren Tim Truman, i tillegg til serier som *Starslayer*, *Suicide Squad*, *[[The Spectre]]*, *Firestorm*, *Wasteland* og *[[Batman]]*. Ostrander har de senere årene skrevet tegneserier fra Star Wars-universet for Dark Horse Comics.

## Referanser


## Eksterne lenker
* 
* 
*
Edvard Granum Dillner

**Edvard Granum Dillner** (født 13. juni 1997) er en norsk multikunstner fra Nesodden. Dillner har gått kunstfag ved Oslo by Steinerskole og studert kunsthistorie ved Universitetet i Oslo. Dillner skriver fast for magasinet ''KUNST''.

## Bakgrunn
Dillner vokste opp på Hellvik på Nesodden, der han gikk på Steinerskolen. Han er etterkommer av musiker og mystiker Johan Dillner (1785–1862), og oldebarn av forfatter Liv Lundberg (1902–1989).

## Film
Han vant førstepris under den amerikanske barnefilmfestivalen *Chicago International Children's Film Festival* i 2009 for animasjonsfilmen *Varmt*, som handler om to pingviner som opplever problemer på grunn av klimaendring. For samme film fikk han andreprisen under *Hamburg International Shortfilmfestival* tidligere samme år. Filmen ble også vist under *Taiwan International Children's Film Festival* året etter.

I 2010 vant Dillner for beste juniorfilm under Amandusfestivalen. Han var også nominert i 2008 med animasjonsfilmen *Igloen* og i 2017 satt han i programråd og forhåndsjury for samme festival.

## Musikk
Fra 2016 til 2018 turnerte Dillner internasjonalt med Jakob Ogawa. Festivalopptredener inkluderte Lollapalooza Argentina, Reeperbahn Festival og Slottsfjell. Oppvarmingsjobber inkluderte konserter med band og artister som LANY, Metronomy, Perfume Genius og Sondre Lerche. Dillners hovedinstrument er bassgitar.

## Kunst
Dillner har hatt styreverv i Plot/Oslo og Ung i Operaen, og har deltatt i flere panelsamtaler om visuell kunst. Våren 2022 var han en av kuratorene for utstillingen *Memoria*, på Institutt for filosofi, ide- og kunsthistorie og klassiske språk ved Universitetet i Oslo.

## Skriving
Dillner har publisert tekster om kunst, musikk, litteratur og tegneserier i publikasjoner som *Paragone*, *Ballade*, *[[GAFFA]]* og ''PUTSJ''. Dillner er fast skribent med anmelderspalte i magasinet *[[Kunst (magasin)|KUNST]],* og Norgeskorrespondent for det internasjonale musikknettstedet *beehype*. Han er tatt opp som medlem av Norsk kritikerlag og Norsk Journalistlag.

I 2022 ble Dillner antatt i antologien *innafor / utafor*, utgitt av Agenda X. I teksten «Det mørke rommet» skrev Dillner åpent om egne sykdomserfaringer.

## Referanser


## Eksterne lenker
* Offisielt nettsted
Volker Wieker

**Volker Wieker** (født 1. mars 1954 i Delmenhorst) er en general i det tyske Bundeswehr som var generalinspektør for Bundeswehr, det vil si Tysklands forsvarssjef, fra 21. januar 2010 til 18. april 2018.

## Karriere
Wieker er artillerioffiser med tjeneste i Hæren. Han har tjenestegjort i ulike hæravdelinger og i forsvarsdepartementet, samt deltatt i utenlandsoperasjoner i IFOR i Bosnia-Hercegovina, KFOR i Kosovo og ISAF i Afghanistan. Wieker ble major i 1990. Forfremmelse til oberstløytnant fulgte i 1993 og til oberst i 1997, før han i 2002 ble utnevnt til brigadegeneral. Videre forfremmelse til generalmajor skjedde i 2004, til generalløytnant i 2008 og til general i 2010.

## Utmerkelser
Wieker er innehaver av Ehrenzeichen der Bundeswehr, Einsatzmedaille der Bundeswehr for IFOR, KFOR og ISAF. Han har også NATO-medaljen og er tildelt USAs Legion of Merit og Bulgarias fortjenstorden. I 2012 ble Wieker utnevnt til kommandør med stjerne av Den Kongelige Norske Fortjenstorden «for fortjenstfullt virke for norsk-tysk forsvarssamarbeid.»

## Referanser


## Eksterne lenker
* General Volker Wieker, biografi fra Tysklands forsvarsdepartement
Alex Raymond

**Alex Raymond** (født 2. oktober 1909, død 6. september 1956) var en amerikansk tegneserieskaper best kjent som skaperen av tegneserien *[[Flash Gordon]]*. I 1934 lanserte Raymond tre nye spenningsserier for King Features Syndicate. ''Agent X-9'', som ble skrevet av Dashiell Hammett, handlet om en hemmelig agent i kamp mot organisert kriminalitet. Serien ble unnfanget som en konkurrent til Chester Goulds politiserie Dick Tracy. Science fiction-serien *Flash Gordon* var ment som en konkurrent til Buck Rogers og kjennetegnes av Raymonds illustrative  tegnestil og eksotiske miljøskildringer. Flash Gordon ble de første årene kun utgitt som søndagssider i farver. *[[Jungle Jim]]* var en eventyrserie med handling fra Sørøst-Asias jungler.

Etter å ha tjenestegjort i militæret under annen verdenskrig skapte Raymond detektivserien *[[Rolf Kirkeby|Rip Kirby]]* i 1946. Raymond var en av pionerene innen utviklingen av spenningsserier på 1930-tallet, og har påvirket flere generasjoner av serietegnere med sine teknisk briljante tegninger og bevisste bruk av lys og skygge. Tegnere som Al Williamson, Dave Sim, Neal Adams og Alex Toth er alle tegnere som er tydelig influert av Raymond.

Raymond døde i en bilulykke i 1956.

## Referanser


## Eksterne lenker
* 
* 
*
Judo under Sommer-OL 2008 – 60 kg menn

**Herrenes judo – 60 kg** under Sommer-OL 2008 fant sted den 9. august 2008 på Beijing Science and Technology University Gymnasium i Beijing. 

## Resultater
### Finale

### Seksjon 1

### Seksjon 2

### Bronsefinaler

## Eksterne lenker
* Resultater  på sports-reference.com
De gamle visene 5

***De gamle visene 5*** er den femte og siste visesamlingen utgitt i serien *[[De gamle visene - bind 1-5]]*, på Forlaget For Alle i 1983. 
Serien var basert på visesamlingen som kom inn til ukebladet *[[Magasinet for Alle]]*, på oppfordring av Alf Prøysen på 1950-tallet. *[[De gamle visene 4]]* ble utgitt i 1975, og det gikk åtte år før forlaget trykket opp enda en visebok, og denne gang med visene fra årgang 1958 av «*Magasinet for alle*». Nils Johan Rud skrev forordet i denne boka, og forteller i det at grunnen til at forlaget ga ut enda en visesamling var oppfordringen fra publikum.

## Visene
* «De tolv juledagene»
* «Ved Idas grav»
* «Piken som trådte på brødet»
* «Myri-visa»
* «To storlygera»
* «Huldremannen»
* «Brannen i Brooklyns teater»
* «I Nordre sogn»
* «Skörderflickan»
* «Huldrevise»
* «En vise om veianlegget Dalen-Mo og Vinje»
* «Mestertyven Peder Springer»
* «Husmannsgutten»
* «Ole Vellan»
* «En vise jeg nu vil begynne»
* «Josefine Dorthea»
* «Nattergalvisen»
* «Dypt i havet»
* «Nummer sjuåførr»
* «Sangen til mor»
* «Tainnpinvisa»
* «Militærvise fra Steinkjersainnan 1882»
* «Fiskarvals från Bohuslän»
* «Nu vil jeg tage pennen»
* «Et kraftkvinnfolk»
* «Ole Høilands levnedsløp»
* «Ola Brenn»
* «Ei gamal vise ifrå Valdres»
* «Sjømandssang»
* «Solørgutten»
* «Samanlikningar»
* «Krigervisa»
* «Bekkens hemmelighet»

## Utgivelser
* *De gamle visene 5 med Alf Prøysen*, Forlaget For Alle, Oslo 1983 ISBN 82-06-02556-1

## Referanser
Vito Acconci

**Vito Hannibal Acconci** (1940–2017) var en Brooklyn-basert designer, landskapsarkitekt, performance- og installasjonskunstner.

## Liv og virke
### Utdannelse
Acconci gikk Regis High School i New York. Han mottok B.A. i litteratur fra College of the Holy Cross i 1962 og M.F.A. i litteratur og poesi fra universitetet i Iowa.

### Arbeider
Acconci begynte som poet, og redigerte *0 TO 9* med Bernadette Mayer sent på 1960-tallet. På samme tid var Acconci performancekunstner og videokunstner, og brukte sin egen kropp som  tema for fotografi, film, video og performance. Acconcis performance- og videoarbeider var tungt preget av konfrontasjon og situasjonisme. Midt på 1970-tallet utvidet Acconci sine gjøremål til også å gjelde audiovisuelle installasjoner.

En installasjon/performance fra denne perioden er *[[Seedbed]]* (15. – 29. januar 1971). I *Seedbed* lå Acconci gjemt under en rampe installert ved Sonnabend Gallery og runket, mens han snakket i en høyttaler om sine fantasier om besøkerne som gikk over ham på rampen. En motivasjon bak *Seedbed* var å involvere offentligheten i produksjonen av arbeidet ved å skape en situasjon av gjensidig utveksling mellom kunstner og betrakter.

Senere fokuserte kunstneren på arkitektur og landskapsdesign som integrerer det offentlige og private rom.

I anledning av at Graz ble europeisk kulturhovedstad i 2003 skapte han en gangbru med en kunstig flytende "øy", Murinsel, midt i Mur-elven.
Fil:Vito acconci, multi bed -1, 1992.jpg|Multi bed -1
Fil:Graz Murinsel-2482.jpg|Gangbroen og øya Murinsel


## Referanser


## Eksterne lenker
* 
*
Kunståret 1820

**Kunståret 1820** er en oversikt over hendelser, fødte og avdøde kunstnerpersonligheter i 1820.

## Henvendelser
*Venus fra Milo blir funnet på øyen Milos.

## Verk
*John Constable – *«Harwich Lighthouse»*
*John Trumbull – *«Surrender of Cornwallis at Yorktown»*
*Katsushika Hokusai – *«Den store bølgen ved Kanagawa»*
* Christoffer Wilhelm Eckersberg – «Bella og Hanna. M.L. Nathansons ældste døtre»

## Priser
* Prix de Rome, maleri: Amable-Paul Coutan

## Fødsler
* 28. januar – Vilhelm Pedersen, dansk kunstner og illustratør (død 1859)
* 13. februar – Alwine Schroedter, tysk Illustratør og maler (død 1892)
* 28. februar – John Tenniel, britisk illustratør (død 1914)
* 5. mars – August Siegert, tysk maler (død 1883)
* 30. mars – Édouard Dubufe, fransk maler (død 1883)
* 6. april – Félix Nadar, fransk fotograf, karikaturtegner og journalist (død 1910)
* 3. mai – Vincenzo Vela, sveitsisk frihetskjemper, kunstner og billedhugger (død 1891)
* 12. mai – Josef Mánes, tsjekkisk maler (død 1871)
* 28. mai – Frants Bøe, norsk maler (død 1891)
* 11. juni – Vincent Baron, fransk skuespiller og billedhugger (død 1892)
* 8. juli – Otto Heyden, tysk maler (død 1897)
* 9. juli – John Wright Oakes, britisk maler (død 1887)
* 25. juli – Henry Doulton, engelsk keramiker (død 1897)
* 14. september – Václav Levý, tsjekkisk biledhugger (død 1870)
* 25. september – Frederick Richard Pickersgill, britisk maler og illustratør (død 1900)
* 24. oktober – Eugène Fromentin, fransk maler, kunstkritiker og forfatter (død 1876)
* 25. oktober – Lorenz Frølich, dansk illustratør og maler (død 1908)
* 23. november – Ludwig von Hagn, tysk maler (død 1898)
* 29. november – Ferenc Szoldatits, ungarsk maler (død 1916)
* 16. desember – George Scharf, engelsk kunstkritiker, illustratør og direktør ved National Portrait Gallery (død 1895)
* 18. desember – Karl Becker, tysk maler og president for Berliner Akademie (død 1900)
* 25. desember – Edouard Imer, fransk maler (død 1881)
* John Frederick Herring, Jr., engelsk maler av sport og dyremotiv (død 1897)

## Dødsfall
* 29. januar – Georg III av Storbritannia, kunstmesen og samler (født 1738)
* 11. mars – Benjamin West, engelskamerikansk maler (født 1738)
* 27. mars – Gerhard von Kügelgen,tysk maler av portretter og historiemalerier (født 1772)
* 15. september – Okada Beisanjin, japansk maler (født 1744)
* 10. oktober – Uragami Gyokudō, japanske musiker, maler, poet og kalligraf (født 1745)
*Jean Simeon Rousseau de la Rottiere, fransk dekorasjonsmaler (født 1747)
*Kitao Shigemasa, japansk ukiyo-ekunstner fra Edo (født 1739)

## Eksterne lenker
*
Timann

**Timann** er et norsk mannsnavn (brukt blant annet i Valdres og Hallingdal) 

Ifølge Ivar Aasen er navnet relatert til Tidemann som i sin tur er relatert til *tjod* i betydningen folk. Gammelhøytysk form var *Theotmann*. Navnet er kjent i Norge siden 1400-tallet og brukt som fornavn på Østlandet på 1700-1800-tallet. Senere svært sjelden.

## Referanser
Kashmirdalen

**Kashmirdalen** (engelsk: *Kashmir Valley* eller *Vale of Kashmir*, kashmiri:  (devanagari), کشمِیر وادی (perso-arabisk)) er en dal mellom Himalayafjellene og Pir Panjal-fjellene. Den er dannet av elven Jhelum, og er ca. 135 km lang og 32 km bred. Dalen ble kalt «paradis på jord» av Jahangir. Kashmir-dalen er i dag hjem til rundt fire millioner mennesker, hvorav 97% er muslimer. I tiden før 1997 var det ca. 95% muslimer, og av disse var 13% sjiamuslimer.

Hele dalen ligger i den indisk-administrerte delen av Kashmir, i delstaten Jammu og Kashmir. Srinagar er den største byen i dalen og også sommerhovedstaden i delstaten. Andre store byer er Anantnag og Baramulla. Dalen har vært sted for væpnet opprør siden 1989 som følge av Kashmir-konflikten. Dalen er knyttet til resten av India gjennom Banihaltunnelen nær Qazigund på hovedveien NH 1A til Jammu, som holdes stengt om vinteren på grunn av mye snø. Blant de populære turiststedene i dalen er Gulmarg, Dal Lake, Pahalgam og  Amarnath-tempelet. 

## Referanser
Einar Lund (1880–1963)

**Einar Thoralf Ottar Lund** (1880&ndash;1963) var en norsk-amerikansk pressemann og redaktør. 

Lund var født i Østre Aker, og vokste opp i Asker. Han var utdannet typograf.

I 1898 begynte Einar Lund å jobbe for *Drammens Blad*. Der traff han kona Anne Margrete Hansen fra Kongsberg, og i 1901 giftet de seg. Tre år senere reiste de til Oslo, der Lund begynte å arbeide for *[[Norsk Familie-Journal]]*. I 1906 skrev han et dikt til kroningen av Kong Haakon. I 1907 kjøpte han *[[Glommendalen]]*. Familien flyttet til Kongsvinger, og de fikk en datter 4. februar. Einar og Anne (som ble kalt «Lully» av vennene sine) jobbet begge med å gi ut avisa. Etter å ha bodd i sentrum av byen noen år, kjøpte de i 1911 en tomt oppe i Øvrebyen og bygde gården «Fjellheim» på Røhneløkka, rett ved skytebanen. Lund bidro sterkt til å løfte *[[Glåmdalen (avis)|Glåmdalen]]* fra å være en relativt liten Venstre-avis til å bli en viktig sosialdemokratisk avis med daglige utgivelser. 

Etter at Arbeiderpartiet først overtok eierskapet i 1914 og senere sparket ham som redaktør i 1916, flyttet Einar Lund til Stavanger og en jobb i *[[1ste Mai]]* (fra 1955 *Rogalands Avis*). 

I 1919 emigrerte Einar, kona Lully og barna til Fargo i Nord-Dakota, med et pressestipend i baklomma. Der fikk han jobb som typograf i Knight Printing Co. I disse årene skrev han flere artikler for norske aviser, som *Drammens Blad*. Familien flyttet videre til Decorah i Iowa i 1927, der han begynte i norsk-amerikanske *[[Decorah Posten]]*. Kona Lully jobbet samme sted. Lund ble redaktør i avisa i 1947 og etablerte seg som et viktig talerør for norsk-amerikanerne. Etter andre verdenskrig ble han invitert til Norge som en aktet pressemann og han var aktiv fram til han døde i 1963.

Lund var ridder av St. Olavs Orden (1939) og fikk St. Olavsmedaljen i 1947.  

## Referanser
Sveriges ambassade i Pyongyang

**Sveriges ambassade i Pyongyang** er en svensk ambassade som ligger i Nord-Koreas hovedstad Pyongyang. Fram til 2001 var Sverige det eneste landet i EU som hadde en ambassade i byen. Den ble åpnet i 1975 og ligger i Munsu-dong, Daehakgata, i ambassadeområdet Taedonggang, som ligger i det østre Pyongyang. 16. september 2010 leverte Barbro Elm sin akkreditiver til Nord-Koreas statssjef Kim Yong-nam.

## Referanser


## Eksterne lenker
* Sveriges ambassad Pyongyang
Nye gamle

***Nye gamle*** er et musikkalbum med Stokstad/Jensen Trad.Band, utgitt i 1975.

## Sporliste
# «Get Out of Here and Go On Home»
# «Do You Know What It Means to Miss New Orleans»
# «Willie the Weeper»
# «Lonesome Blues»
# «Dippermouth Blues»
# «Melancholy»
# «Clarinet Marmalade»
# «Keepin' Out of Mischief Now»
# «Jazz Lips»
# «I Want a Little Girl»
# «Ostrich Walk»

## Referanser


## Eksterne lenker
*
Kunståret 1821

**Kunståret 1821** er en oversikt over hendelser, fødte og avdøde kunstnerpersonligheter i 1821.

## Hendelser
*Elleve år gammel ble Théodore Chassériau tatt inn i studioet til Ingres.

## Priser
*Prix de Rome, maleri:
**Joseph-Désiré Court 
**Jean-Charles-Joseph Rémond

## Verk

*Edward Hodges Baily – *Eve at the Fountain*
*John Constable – *[[The Hay Wain]]*
*Bertel Thorvaldsen – «Løven i Luzern»


## Fødsler

*10. februar - Roberto Bompiani, italiensk kunstmaler (død 1908)
*26. februar – Félix Ziem, fransk kunstmaler (død 1911)
*9. mars – Napoleon Sarony, canadisk-amerikansk portrettfotograf (død 1896)
*12. mars – Hermann Hettner, tysk litteratur- og kunsthistoriker (død 1882)
*1. april – Geskel Saloman, svensk kunstner (død 1902)
*16. april – Ford Madox Brown, engelsk kunstmaler (død 1893)
*21. april – Philip Henry Delamotte, engelsk pionerfotograf (død 1889)
*26. april – Robert Adamson, skotsk pionerfotograf (død 1848)
*5. mai – Jean Louis Hamon, fransk kunstmaler (død 1874)
*15. mai – Josef Wilhelm Wallander, svensk kunstmaler (død 1888)
*18. juni – Théophile Schuler, fransk kunstmaler og illustratør (død  1878)
*18. juli – Pauline Viardot-Garcia, fransk kunster (død 1910)
*22. juli – Cesare Dell'Acqua, italiensk kunstmaler (død 1905)
*4. august – Louis Vuitton, fransk designer (død 1892)
*28. august – Thomas Seddon, engelsk landskapsmaler (død 1856)
*31. august – Christian Carl Magnussen, tysk kunstmaler (død 1896)
*4. september – Wladimir Swertschkoff, russisk-finsk kunstmaler (død 1888)
*5. september – Gustaf Carleman, svensk billedkunstner og grafiker (død 1911)
*9. september – James Smetham, engelsk kunstmaler (død 1889)
*13. oktober – Évariste Vital Luminais, fransk  maler av historiske motiv (død 1896)
*25. oktober – Antonio Ciseri, italiensk kunstmaler av sveitsisk herkomst (død 1891)
*21. november – Charles Hoguet, tysk kunstmaler (død 1870)
*23. november – Charles Méryon, fransk grafiker (død 1868)
*Mario Raggi, italiensk billedhugger (død 1907)
*ca. 1821 – Robert S. Duncanson, amerikansk landskapsmaler (død 1872)

## Dødsfall
*12. februar – Albertus Jonas Brandt, nederlandsk stilleben-maler (født 1788)
*22. april – John Crome, engelsk kunstner innen romantikken (født 1768)
*27. mai – Charles Alfred Stothard, engelsk tegner av historiske motiv (født 1786)
*4. juli – Richard Cosway, engelsk portrettmaler (født 1742)
*19. august – Marie-Denise Villers,fransk portrettmaler (født 1774)
*10. september – Johann Dominicus Fiorillo, tysk maler og kunsthistoriker (født 1748)
*Yi Inmun, koreansk hoffmaler under den siste delen av Kongedømmet Joseon, hovedsakelig av landskap (født 1745)

## Referanser


## Eksterne lenker
*
Judo under Sommer-OL 2008 – +100 kg menn

**Herrenes judo – +100 kg** under Sommer-OL 2008 fant sted den 14. august 2008 på Beijing Science and Technology University Gymnasium i Beijing. 

## Resultater
### Finale

### Seksjon 1

### Seksjon 2

### Bronsefinaler

## Eksterne lenker
* Resultater  på sports-reference.com
Pir Panjal

**Pir Panjal** er en fjellkjede i den midtre delen av Himalaya som strekker seg fra øst sørøst til vest nordvest, tvers over delstatene Himachal Pradesh og Jammu og Kashmir i Republikken India samt over Pakistan-okkupert Kashmir. Den østlige delen av fjellkjeden danner vannskillet som skiller Chenab (Chandrabhaga)-nedbørfeltet fra nedbørfeltene til Beas og Ravi.

*[[Rohtang-passet|Rohtang]] La* er et fjellpass i den østlige delen av Pir Panjal-kjeden. Det forbinder Manali i Kulludalen med Keylong i Lahauldalen. Haji Pir-passet er et fjellpass i den vestlige delen av fjellkjeden, mellom Poonch og Uri i India. Deo Tibba (6&nbsp;001 m) og Indrasan (6&nbsp;221 m) er to viktige fjell i den østlige enden av fjellkjeden. De kan nås fra både Parbati-Beas-dalen (Kullu distrikt) og Chandra (Øvre Chenab)-dalen (Lahaul og Spiti distrikt) i den indiske delstaten Himachal Pradesh. De såkalte hill station-byene i Gulmarg i den indiske delstaten Jammu og Kashmir ligger også i Pir Panjal. 

## Se også
*Ganga Choti
Hans Anton Grønskag

**Hans Anton Grønskag** (født 15. november 1950) er en norsk skribent fra Frøya kommune. 

Grønskag er cand. philol. og har nordisk hovedfag. Tittelen på hovedoppgaven er *Folkedikting og Litteraturhistorie*. I tillegg har han kunsthistorie mellomfag, etnologi og litteraturvitenskap grunnfag, alt fra Universitetet i Bergen, samt tegning form og farge fra Høgskolen i Oslo. Han har arbeidet som lektor i videregående skoler og høgskoler siden 1978, vært inspektør i flere år og rektor en kortere periode. 

Grønskag debuterte med *Titranspelet* i 1989. Han har også skrevet et spill om transporten av det norske gullet ut av landet i aprildagene 1940. Grønskag har også forfattet flere visebøker med mer.

## Bibliografi
* *Titranspelet*. 1989
* *Titranulykka*. Bok om Titranulykka i 1899. Redaktør.
* *Det e lysast der lyset kjem frå*. 1995
* *Legg fargeglans på ordan før dem sønges*. 2000 
* *Gull, krig og Grieg*. Drama om gulltransporten. 2006
* *Høsttakkemesse* 1999
* *Havlandet.* Et musikkspill 2012
* *I andre vindar må ein berre stå* 2011
* Bidrag i ulike antologier:
* *Trønderforfattarar i hundre år.*
* *Det norske Øyriket - kysten rundt*.
*Jubileumstonen 2000 - Norges kristne råd
* **Vår grend, vår skole, vår framtid!** Frøya-skolene, fra kretsskoler til oppvekstsentra. 2014. 240 sider. Frøya kommune.
* Julehefte fra Norsk Noteservice AS - Bidrag
* *Tida søv aleine - Dikt,* Solum/Bokvennen, 2016.

## Annet
* CD med visegruppa Flomål: *Det e lysast der lyset kjem frå*, 1996
* CD med visegruppa Flomål: *Legg fargeglans på ordan før dem sønges*, 2001
* Bidrar som forteller i filmen *Salme ved århundrets slutt*, Gunnar Kiberg og Lars Fagerheim.
* Tekstforfatter for andre aktører, bl.a. Hanne Krogh. *[[Ved juletid]]*.

## Utmerkelser
* Frøya kommunes kulturpris 1996, sammen med visegruppa Flomål.
* Frøya kommunes kulturpris 2012
* Frøyawards - «Årets stemme» - 2017
*Frøyawards - Årets stemme" - 2019 https://www.froya.no/nyheter/siste-frist-for-%C3%A5-stemme-i-fr%C3%B8yawards 

## Referanser


## Eksterne lenker

*Diktbasen
*Fortellinger.net
*Hans Anton Grønskag hos Solum forlag
*Hans Anton Grønskag hos Forfatterlaget
*Hans Anton Grønskag hos Forfatterkatalogen
*Hans Anton Grønskags blogg
Son of a Preacher Man

«**Son of a Preacher Man**» er en amerikansk sang, skrevet av John Hurley og Ronnie Wilkins. 

Rettighetene til å gjøre en coverversjon ble opprinnelig tilbudt Aretha Franklin, som avslo. Det var først etter at hun hørte Dusty Springfields versjon at hun revurderte det og spilte inn sin egen versjon. På den tiden hadde Springfields versjon allerede blitt en hit. Hun hadde spilt den inn i september 1968 og den ble utgitt på hennes album *Dusty in Memphis*. Franklins versjon ble utgitt på albumet *This Girl's in Love With You* (1970).

Ike & Tina Turner spilte inn sangen live og ga den ut på albumet *[[In Person]]* i 1969. Sangen ble også gitt ut på B-siden av singelen *[[Respect (sang)|Respect]]* i 1970.

Springfields versjon ble produsert av Jerry Wexler, Tom Dowd og Arif Mardin for hennes første album på Atlantic-etiketten. Albumet ble en internasjonal suksess, som nådde en tiendeplass i USA og en niendeplass i hennes hjemland Storbritannia, da det ble utgitt i slutten av 1968. *Dusty in Memphis* ble utgitt i stereo, selv om dets singler ble remikset og utgitt i mono.

«Son of a Preacher Man» ble Springfields siste Top 10-hit på nesten tyve år til hun slo seg sammen med Pet Shop Boys på singlen «What Have I Done to Deserve This?» i 1987.

Skribentene i magasinet Rolling Stone plasserte utgivelsen som nr. 77 på listen over *The 100 Best Singles of the Last 25 Years* i 1987. Platen fikk en 43.-plass på listen over *Greatest Singles of All Time* av skribentene i New Musical Express i 2002. I 2004 lå sangen som nr. 240 på Rolling Stones liste over *The 500 Greatest Songs of All Time*. Samplinger fra «Son of a Preacher Man» ble anvendt av Cypress Hills «Hits from the Bong» på gruppas album *Black Sunday* i 1993 og på Adil Omars «Known to Kick It» i 2008.

I 1994 ble sangen spilt i bakgrunnen i en scene i filmen *[[Pulp Fiction]]*, hvor Mia Wallace (spilt av Uma Thurman) får Vincent Vega (spilt av John Travolta) til å vente på intercomen. Regissøren Quentin Tarantino har blitt sitert på *Collector's Edition-DVD-platen av *Pulp Fiction' at han antageligvis ikke hadde gjort denne scenen, hvis han ikke kunne få bruke «Son of a Preacher Man». Sangen er også med i filmen *Enron: The Smartest Guy in the Room* i scenene med Kenneth Lay (forhenværende administrerende direktør i Emron og sønn av en baptistprest).

Ann-Margret, Steve Cropper og Brain Auger spilte inn sangen og ga en ut på albumet *[[Born to Be Wild (album)|Born to Be Wild]]* i 2023.

## Norsk versjon

Terje Mosnes har skrevet en norsk versjon: «Lutfattig læregutt».

### Innspilling

* Gro Anita Schønn, Terje Fjærns orkester. Utgitt på singlen RCA NA&nbsp;1353.

## Referanser
Kunståret 1790

**Kunståret 1790** er en oversikt over hendelser, fødte og avdøde kunstnerpersonligheter i 1790.

## Hendelser

## Priser
*Prix de Rome, maleri: Jacques Réattu

## Verk

## Fødsler
*1. januar – George Petrie,irsk maler, musiker, antikvar og arkeolog (død 1866)
*25. januar – Moritz Michael Daffinger, østerriksk miniatyrmaler og billedhugger (død 1849)
*30. januar – Carl Gustaf Löwenhielm – svensk diplomat som malte malerier i de landene hvor han tjenestegjorde (død 1858)
*14. mars – Ludwig Emil Grimm, tysk maler og gravør (død 1863)
*28. mars – William Henry Hunt –engelsk akvarellmaler (død 1864)
*23. mai – James Pradier –sveitsiskfødtfransk billedhugger (død 1852)
*19. juni – John Gibson, walisisk billedhugger (død 1866)
*19. august – Giuseppe Fabris, italiensk billedhugger (død 1860)
*3. september – Hermann Josef Neefe, tysk maler (død 1854)
*5. oktober – Johann Anton Ramboux, tysk maler og litograf (død 1866)
*Willis Buell – politiker og portrettmaler (død 1851)
*Mathias Drexler, tysk-østerriksk steinhugger og billedhugger (død 1850)

## Dødsfall

*28. mars – François-Elie Vincent,sveitsisk maler av miniatyrportretter (født 1708)
*29. april – Charles-Nicolas Cochin –fransk gravør, designer, forfatter og kunstkritiker (født 1715)
*August – Agostino Carlini,italiensk billedhugger og maler (født 1718)
*Isoda Koryusai, japansk grafiker og maler (født 1735)
* Giovanni David,italiensk grafiker (født 1743)

## Referanser


## Eksterne lenker
*
Hjalmar Halvorsen

**Hjalmar Halvorsen** (født 1911 i Vardø, død 1988 samme sted) er en norsk tidligere lokalpolitiker for Arbeiderpartiet, som var ordfører i Vardø kommune fra 1968 til 1979.

Halvorsen bemerket seg særlig i sin ordførerperiode som en sentral forkjemper for å få bygd Vardøtunnelen som ble åpnet i 1982.

## Referanser
Center for Afrikansk kulturformidling

**Center for Afrikansk kulturformidling** (CAK) er et kultursenter i Pilestredet 75 i Oslo. Senteret ble etablert i 1977 av blant andre musikeren Barthélemy Niava, og drives av en ideell stiftelse. 

De kulturelle arrangementene ved senteret spenner fra foredrag, danse– og trommekurs til konserter, bokdager, filmkvelder, lekestue for barn og utstillinger. Vanligvis blir et nytt afrikansk land eller et kulturelt område tildelt fokus for arrangementene gjennom et år. Sentralt er mangfoldigheten i de afrikanske musikk- og dansetradisjonene fra både sør og nord for Sahara, men også fra afrikansk-influerte kulturer i Amerika og Karibia.

CAKs organisasjon er organisert som en stiftelse med et ideelt kulturelt formål. Stiftelsens styre består av 4 medlemmer, med et rådgivende organ på ytterligere 4 medlemmer.

## Utmerkelser
* 1988: Fritt Ords honnør til etablereren Barthélemy Niava
* 1999: Oslo kommunes kunstnerpris til etablereren Barthélemy Niava
* 2001: Blånisseprisen fra NRK
* 2003: Barnetimens Hederspris til etablereren Barthélemy Niava

## Eksterne lenker
* Senterets nettsider
Chang Cheng-Hsien

**Chang Cheng-Hsien** (født 8. februar 1967), taiwansk baseballspiller som deltok i de olympiske leker 1992 i Barcelona.
 
Chang vant en olympisk sølvmedalje i baseball under sommer-OL 1992 i Barcelona. Han var med laget som representerte Kinesisk Taipei og kom på andreplass i den første olympiske baseballturneringen bak Cuba. Kinesisk Taipei tapte finalen til Cuba med 1-11.

Han ble uteksaminert fra Fu Jen katolske universitet.

## OL-medaljer
*  1992  Barcelona -  Sølv i baseball  Kinesisk Taipei

## Eksterne lenker
*
Artillerijeger

**Artillerijeger** er en tjeneste i det norske Forsvaret.  

Artillerijegertroppene er en del av Lokaliseringsbatteriet i Artilleribataljonen og er selektert og utdannet for å gjennomføre operasjoner bak fiendens linjer.  

Avdelingen består av både profesjonelle og vernepliktige soldater, fordelt i hver sin tropp. 

## Oppdrag
Artillerijegertjeneste innebærer å lokalisere fiendens høyverdige mål og lede presis ild fra bakke-, sjø- og luftressurser. Tjenesten utføres i små enheter, kalt patruljer, som opererer skjult inne på fiendtlig territorium over lengre perioder.

## Utdanning
Det arrangeres årlig opptak til til avdelingen som strekker seg over omtrent ett år. Utdanningen består av et grovopptak, en seleksjonsperiode over to uker og tolv måneders fagutdanning.

Under grovuttaket gjennomføres det tester og søkerens medisinske og fysiske skikkethet blir vurdert. I tillegg er det en feltperiode der søkerens fysiske og mentale yteevne testes.

### Utdanningsperiode
Ved bestått seleksjon gjennomgår kandidatene en modulbasert utdanningsperiode som varer omtrent 12 måneder. Videre vil de bli utdannet innen fagfelt som patruljetjeneste, skyting, sanitet, overlevelse, samband, utdanning på kjøretøy og ildledelse.

### Spesialisering
Artilleirjegerne spesialiseres videre i forskjellige fagfelt som skarpskyttertjeneste, ildledelse, sanitet, eller samband.

## Referanser


## Eksterne lenker
* Søk artillerijeger
* Brigade Nord på Forsvaret.no
* Bli artillerijeger - YouTube
Judo under Sommer-OL 2008 – 70 kg kvinner

**Kvinnenes judo – 70 kg** under Sommer-OL 2008 fant sted den 13. august 2008 på Beijing Science and Technology University Gymnasium i Beijing. 

## Resultater
### Finale

### Seksjon 1

### Seksjon 2

### Bronsefinaler

## Eksterne lenker
* Resultater  på sports-reference.com